《温泉》
清代·姚元之

烈炬烟销水未乾，华清金粉又凋残。久无香殿堪寻桂，尚有荒池想浴兰。

秋雨落花金屈戌，野风别燕玉阑干。鸣泉若解兴亡恨，流到骊山应自寒。

作者简介：（1773—1852）安徽桐城人，字伯昂，号荐青。嘉庆十年进士。授编修。道光间官至左都御史。以事降调内阁学士。曾从学于姚鼐，书画并工，熟于掌故。后以年老休致。有《竹叶亭杂诗稿》、《竹叶亭杂记》。